סיון מלכין-מס

הרב סיון מלכין-מס (נולדה בשנת 1958) היא דיקנית 'תמורה-יהדות ישראלית' ומנהיגה בכירה בתנועה העולמית ליהדות חילונית-הומניסטית. הייתה לראשונה שהוסמכה כרב חילוני-הומניסטי בארצות הברית לקהילה בישראל. מלכין-מס היא בתם של פרופסור יעקב מלכין והציירת פליס פזנר מלכין. אחיה הוא פרופסור עירד מלכין, חתן פרס ישראל להיסטוריה. היא נולדה בחיפה ולמדה בבית הספר חוגים, ובהמשך גדלה בירושלים, שם סיימה את לימודי התיכון בבית הספר הניסויי. מלכין בעלת תואר ראשון בחינוך ואומנות, תעודת הוראה ממכון כרם ללימודים הומניסטים ויהודים, ותואר שני בתנ"ך ואמנות ממכון שכטר. בנוסף, למדה באוניברסיטה העברית במכון ליהדות זמננו, וכן בהאקדמיה למוסיקה ולמחול בירושלים, בבצלאל ובבית המדרש של מכון הרטמן. בשנת 2003 לאחר חמש שנות לימוד הוסמכה מלכין-מס מהרב שרווין וויין, המנהיג הרוחני של תנועתה למנהיגה רוחנית. בכך הייתה לרבה החילונית הראשונה בישראל. מלכין-מס יזמה והקימה את "יהדות חילונית"-מערך ארגוני המשלב הכשרת מנהיגות עם יזמות חברתית ופעילות חינוכית. בנוסף, כיהנה כשליחה קהילתית מטעם הסוכנות היהודית בארצות הברית, וניהלה מערך חינוכי בקיבוץ רמת רחל, ומנהל קהילתי בירושלים. הרב מלכין-מס דוגלת בחילוניות חיובית, בין השאר כהתמודדות עם איום ההדתה שחלקים בציבור החילוני שותפים לו. כך לדוגמה, אמרה כי "זמן רב מדי חילונים עסוקים במלחמות ונוטשים את שדה הזהות היהודית הישראלית, החילונית וההומניסטית". בכנס מ.ח.ר של ארגון האתאיסטים הישראלי בשנת 2018, הנחתה מלכין-מס פאנל תחת הכותרת "להיות חילוני בעירנו". היא פתחה את הפאנל באמירה כי "העיסוק שלנו ביהדות חילונית הוא עיסוק הרבה פעמים במה לא, במאבקים מאוד מאוד חשובים של מה שאנחנו רוצים להבטיח בערים ובמדינה-שלא יקרו. אבל לא פחות חשובה מזה היא יהדות חילונית. זאת אומרת, בשאלה מה כן". מלכין-מס עורכת טקסי חיים וחגים ברחבי ישראל ומחוצה לה. בשנת 2015 ולקראת יום הכיפורים התשע"ו, פרסמה מלכין-מס מאמר במדור ynet-יהדות, ובו הציגה חווית לימוד וטקס אפשרית ליום כיפור חילוני. בין דבריה: "אם תהיו אמיצים, תוכלו לכוון מאמץ לתמורה, על כן ראו זאת כ"יום טוב" של בחירה, חשבון נפש, יכולת לעצור, להביט על הדרך שכבר עשינו - ולבחור את הדרך שבה נמשיך לשנה הבאה". את הדברים אמרה על רקע הציטוט המיוחס לרבן שמעון בן גמליאל: "לא היו ימים טובים לישראל כחמישה-עשר באב וכיום הכיפורים". בשנת 2018 פורסם בערוץ היוטיוב של 'תמורה' סרטון תחת הכותרת "פתוח בכיפור - יום כיפור חילוני" ובו הזמינה מלכין-מס את המשפחות המעוניינות בכך, לציין את המועד באופן חילוני. בינואר 2014 עם צאת ספרו של אביה, "הגן של אפיקורוס", התארחו השניים בכאן חינוכית. בתוכנית באירוח גל גבאי נדונה השאלה האם היהדות ותורת אפיקורוס יכולות לדור בכפיפה אחת. בשנת 2017 הופיעה מלכין-מס, לצד רבנים חילונים אחרים, באחד מפרקי הכתבה "אין להם אלוהים" ששודרה בערוץ 10. על הכתבה אמונה הייתה חן ליברמן והיא עסקה בין השאר בשאלה מדוע החילונים אינם מתאגדים כגוף שיקדם את זכויותיהם. מלכין-מס מתגוררת בירושלים, נשואה ואם לשלושה. הרב סיון מלכין-מס באתר 'יהדות חילונית' פרופיל הפייסבוק של סיון מלכין-מס עמוד הפייסבוק של 'יהדות חילונית' קבוצת הפייסבוק של 'תמורה' סיוון מס, באתר יהדות חילונית הקהילות האמריקניות, המהוות את עיקר הזרם, מנו כ-10,000 חברים נכון ל-2012. ראו בערך יהדות חילונית-הומניסטית. מי אנחנו, באתר יהדות חילונית עמירם ברקת, הרב החילונית הישראלית הראשונה מחפשת תחליף לתואר רב, באתר הארץ, 6 בינואר 2004 סיון מלכין-מס, לא מלחמה, חילוניות חיובית היא הדרך למנוע הדתה | דעה, באתר הארץ, 3 ביוני 2018 סיון מס: למלא את החלל של היהודי החילוני, באתר מגזין ליברל, ‏2014-10-16 יהודים, כדאי לכם להיות חילונים, באתר ynet, 1 בדצמבר 2015 אימרי במה את מאמינה ועשי מה שאת אומרת | רשות הרבים פאנל להיות חילוני בעירנו, נבדק ב-2021-07-29 יום הכיפורים החילוני, באתר ynet, 22 בספטמבר 2015 פתוח בכיפור - יום כיפור חילוני, הרב סיון מלכין-מס, נבדק ב-2021-07-30 ספר חדש: יש דבר כזה אתאיזם יהודי, נבדק ב-2021-07-30 יהדות חילונית בערוץ 10, נבדק ב-2021-07-30 סדרת כתבות בערוץ 10 על החילונים שחשים שזכויותיהם מצטמצמות, באתר Ice